stanford-oval/wikipedia huggingface dataset:
เดวิด โบวส์-ลีออน

| เดวิด โบวส์-ลีออน |
| --- | --- |

เกิด: เดวิด โบวส์-ลีออน 2 พฤษภาคม พ.ศ. 2445
เสียชีวิต: 13 กันยายน พ.ศ. 2504 (59 ปี)
คู่สมรส: ราเชล สเปนเดอร์-เคลย์
บุตร: ดาวินา ดาลริมเปิล เคาน์เตสแห่งสเตรียร์ ไซมอน โบวส์-ลีออน
บิดามารดา: คอลด โบวส์-ลีออน เอิร์ลที่ 14 แห่งสตราธมอร์และคิงฮอร์น เซซิเลีย โบวส์-ลีออน เคาน์เตสแห่งสตราธมอร์และคิงฮอร์น
เซอร์ เดวิด โบวส์-ลีออน (อังกฤษ: David Bowes-Lyon) เกิดเมื่อวันที่ 2 พฤษภาคม 2445 เป็นบุตรชายคนสุดท้อง ใน คอลด โบวส์-ลีออน เอิร์ลที่ 14 แห่งสตราธมอร์และคิงฮอร์น และ เซซิเลีย โบวส์-ลีออน เคาน์เตสแห่งสตราธมอร์และคิงฮอร์น เขามีพี่น้องร่วมบิดามารดาดังนี้
ไวโอเลท โบวส์-ลีออน
แมรี แอลฟินสโตน เลดีแอลฟินสโตน
แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น
จอห์น โบวส์-ลีออน
อเล็กซานเดอร์ โบวส์-ลีออน
เฟอร์กัส โบวส์-ลีออน
โรส เลเวนสัน-โกเวอร์ เคาน์เตสแกรนด์วิลล์
ไมเคิล โบวส์-ลีออน
เอลิซาเบธ โบวส์-ลีออน
เขาเป็นพระอนุชาคนเดียวใน สมเด็จพระราชินีเอลิซาเบธ พระราชชนนี พระราชมาตุลา (น้าชาย) ใน สมเด็จพระราชินีนาถเอลิซาเบธที่ 2 แห่งสหราชอาณาจักร กับ เจ้าหญิงมาร์กาเรต เคาน์เตสแห่งสโนว์ดอน เมื่อวันที่ 6 กุมภาพันธ์ พ.ศ. 2472 เขาแต่งงานกับราเชล พอลลีน สเปนเดอร์-เคลย์ (19 มกราคม พ.ศ. 2450 – 21 มกราคม พ.ศ. 2539) บุตรสาวคนเล็กของเฮอร์เบิร์ต เฮนรี สเปนเดอร์-เคลย์ ทั้งสองมีบุตรด้วยกัน 2 คน คือ
ดาวินา แคเธอรีน โบวส์-ลีออน (2 พฤษภาคม พ.ศ. 2473 – 1 พฤศจิกายน พ.ศ. 2560); แต่งงานเมื่อวันที่ 14 มกราคม พ.ศ. 2503 กับ จอห์น ดาลริมเปิล เอิร์ลที่ 13 แห่งสเตรียร์
เซอร์ ไซมอน อเล็กซานเดอร์ โบวส์-ลีออน (เกิด 17 มิถุนายน พ.ศ. 2475); แต่งงานกับ แคโรไลน์ ไพค์ (เกิด 27 กันยายน พ.ศ. 2483) เมื่อวันที่ 11 เมษายน พ.ศ. 2509
ในช่วงสงครามโลกครั้งที่สอง เขาเป็นนายอำเภอของ ฮาร์ตฟอร์ดเชอร์ ในปี พ.ศ. 2493 และเป็นผู้หมวดแห่งฮาร์ตฟอร์ดเชอร์ ตั้งแต่วันที่ 1 กรกฎาคม พ.ศ. 2495 จนกระทั่งเสียชีวิต
เมื่อวันที่ 15 ธันวาคม พ.ศ. 2491 เขาเข้าร่วมพระราชพิธีประกาศพระนาม เจ้าฟ้าชายชาลส์ และเขาเป็นพระบิดาทูลหัวด้วย โดยมีสมาชิกพระราชวงศ์อื่นๆ คือ สมเด็จพระเจ้าจอร์จที่ 6 แห่งสหราชอาณาจักร สมเด็จพระราชาธิบดีโฮกุนที่ 7 แห่งนอร์เวย์ มาเรียแห่งเท็ค เจ้าหญิงมาร์กาเรต เคาน์เตสแห่งสโนว์ดอน (เดเวิดเอง ก็เป็นพระบิดาทูลหัวในเจ้าหญิงมาร์กาเร็ต)  เจ้าหญิงวิคโทรีอาแห่งเฮ็สเซินและริมไรน์ แพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า และ เจ้าชายจอร์จแห่งกรีซและเดนมาร์ก
เขาถึงแก่กรรมด้วยอาการหัวใจวายหลังจากป่วยเป็นอัมพาตครึ่งซีกเมื่อวันที่ 13 กันยายน พ.ศ. 2504 อายุ 59 ปี โดยเขาถึงแก่กรรมปีเดียวกันกับ แมรี แอลฟินสโตน เลดีแอลฟินสโตน พี่สาวของเขา โดยงานศพจัดขึ้นที่ Ballater และเขาถูกฝังไว้ที่ Walden Bury ของ St. Paul ภรรยาม่ายของเขาเสียชีวิตในอีก 34 ปีต่อมาในวันที่ 21 มกราคม พ.ศ. 2539 อายุ 89 ปี
เดวิด เบเกอร์ (นักชีวเคมี)

| เดวิด เบเกอร์ |
| --- | --- |
เบเกอร์ในรัฐวอชิงตันเมื่อปี 2013
เกิด:  (1962-10-06) 6 ตุลาคม ค.ศ. 1962 (62 ปี) ซีแอทเทิล รัฐวอชิงตัน สหรัฐ
ศิษย์เก่า:   มหาวิทยาลัยฮาร์เวิร์ด  มหาวิทยาลัยแคลิฟอร์เนีย เบิร์กลีย์  มหาวิทยาลัยแคลิฟอร์เนีย ซานฟรานซิสโก 
มีชื่อเสียงจาก:   การออกแบบโปรตีน  การพยากรณ์โครงสร้างโปรตีน  รอเซ็ตตาแอ็ตโฮม  Fold.it 
คู่สมรส: แฮนเนเล รูโอโฮลา-เบเกอร์
รางวัล:   รางวัลเบ็กแมนยังอินเวสติเกเตอส์  รางวัลโอเวอร์ทัน  รางวัลเฟย์นแมนนาโนเทคโนโลยี  เท็ด ออเดเชียสไพรซ์  เบรกทรูไพรซ์อินไลฟ์ไซเอินส์ (2021) ไวลีไพรซ์ (2022) รางวัลแนวหน้าปัญญามูลนิธิบีบีวีเอ (2022) รางวัลโนเบลสาขาเคมี (2024) 
อาชีพทางวิทยาศาสตร์
สาขา: ชีววิทยาคำนวณ
สถาบันที่ทำงาน:   มหาวิทยาลัยวอชิงตัน  สถาบันแพทยศาสตร์ฮอเวิร์ด ฮิวจิส 
วิทยานิพนธ์: Reconstitution of intercompartmental protein transport in yeast extracts (1989)
อาจารย์ที่ปรึกษาในระดับปริญญาเอก: แรนดี เช็กแมน
อาจารย์ที่ปรึกษาอื่น ๆ: เดวิด แอเกิร์ด
ลูกศิษย์ในระดับปริญญาเอก: ริเชิร์ด บอนเนา
ลูกศิษย์ที่มีชื่อเสียงอื่น ๆ: ไบรอัส คูลแมน, ทันยา คอร์ทเทมเม
 
เว็บไซต์: www.bakerlab.org
เดวิด เบเกอร์ (อังกฤษ: David Baker, เกิด 6 ตุลาคม 1962) เป็นนักชีวเคมีและนักชีววิทยาเชิงคำนวณชาวอเมริกัน ผู้ริเริ่มวิธีการการออกแบบโปรตีนและและการพยากรณ์โครงสร้างสามมิติของโปรตีน เขาเป็นศาสตราจารย์ประจำสถาบันแพทยศาสตร์ฮอเวิร์ด ฮิวจิส และศาสตราจารย์ด้านวิทยาศาสตร์จีโนม, ชีววิศวกรรมศาสตร์, วิศวกรรมเคมี, วิทยาศาสตร์คอมพิวเตอร์ และฟิสิกส์ ประจำมหาวิทยาลัยวอชิงตัน ในปี 2024 เขาเป็นผู้รับรางวัลโนเบลสาขาเคมีจากส่วนร่วมในการศึกษาการออกแบบโครงสร้างโปรตีนเชิงคำนวณ
โปรแกรมปัญญาประดิษฐ์ต่าง ๆ ที่เบเกอร์และคณะร่วมกันพัฒนาสามารถแก้ปัญหาการพยากรณ์โครงสร้างโปรตีนได้อย่างมากในปัจจุบัน เบเกอร์เป็นสมาชิกของสถาบันวิทยาศาสตร์แห่งชาติ และผู้อำนวยการสถาบันเพื่อการออกแบบโปรตีนของมหาวิทยาลัยวอชิงตัน เขาเป็นผู้ร่วมก่อตั้งบริษัทเทคโนโลยีชีวภาพมากกว่าสิบแห่ง และในปี 2024 นิตยสาร ไทม์ ขึ้นชื่อเขาเป็นหนึ่งใน 100 บุคคลผู้ทรงอิทธิพลด้านสุชภาพ
เดวิด เฟอร์

เดวิด เฟอร์ (อังกฤษ: David Furr) เป็นนักแสดงละคร, ภาพยนตร์ และโทรทัศน์ และผู้กำกับภาพยนตร์ชาวอเมริกัน เขาได้รับการเสนอชื่อชิงรางวัลโทนีจากการแสดงในละครบรอดเวย์เรื่อง Noises Off ของบริษัทราวด์อะเบาท์เธียร์เตอร์ เขามีชื่อเสียงจากเรื่อง เดอะไฮท์เวย์แมน (2019), 13 เอาเออส์ (2016) และ ไอรอน ฟิสต์ (2017)
เดวิด เว็นนัม

| เดวิด เว็นนัม |
| --- | --- |
เว็นนัมในรอบปฐมทัศน์ของภาพยนตร์เรื่อง เดอะเทิร์นนิง ในงานเทศกาลภาพยนตร์เบอร์ลิน 2014
เกิด: 21 กันยายน พ.ศ. 2508 (59 ปี) มาร์ริกวิลล์ รัฐนิวเซาท์เวลส์ ออสเตรเลีย
อาชีพ: นักแสดง
ปีปฏิบัติงาน: 2530–ปัจจุบัน
คู่รัก: เคต แอ็กนิว (2537–ปัจจุบัน)
บุตร: 2 คน
เดวิด เว็นนัม (อังกฤษ: David Wenham; เกิด 21 กันยายน พ.ศ. 2508) เป็นนักแสดงชาวออสเตรเลียที่เคยแสดงภาพยนตร์, โทรทัศน์ และละครเวที เขาเป็นที่รู้จักในฮอลลีวูดจากการรับบท ฟาราเมียร์ ในภาพยนตร์ไตรภาคชุด เดอะลอร์ดออฟเดอะริงส์, คาร์ล ในเรื่อง นักล่าล้างเผ่าพันธุ์ปีศาจ, ไดเลียส ในเรื่อง 300 ขุนศึกพันธุ์สะท้านโลก และภาคต่อ 300 มหาศึกกำเนิดอาณาจักร, แอล พาร์กเกอร์ จากเรื่อง ท็อปออฟเดอะเลก และผู้หมวดจอห์น สการ์ฟีลด์ ในเรื่อง สงครามแค้นโจรสลัดไร้ชีพ เขาเป็นที่รู้จักในประเทศออสเตรเลียบ้านเกิดด้วยการรับบท ไดเวอร์ แดน ในเรื่อง ซีเชนจ์
เดวิด เพตโค

| เดวิด เพตโค |
| --- | --- |
เกิด: 10 พฤศจิกายน พ.ศ. 2521 เดวิด อี. เพตโค
อาชีพ: นักแสดง
ฐานข้อมูล
IMDb
เดวิด อี. เพตโค (อังกฤษ: David E. Paetkau) เกิดเมื่อวันที่ เกิด 10 พฤศจิกายน พ.ศ. 2521 ที่เมืองแวนคูเวอร์ รัฐบริติชโคลัมเบีย เป็นนักแสดงชาวแคนาดา เป็นที่รู้จักกันจากบทบาท อีวาน เลวิส ในภาพยนตร์ เรื่อง ไฟนอล เดสติเนชัน2
ผลงานการแสดง

มีดังนี้
| ปี | ชื่อ | บทบาท | หมายเหตุ |
| --- | --- | --- | --- |
| 1998 | Disturbing Behavior | Tom Cox |  |
| 1998 | Perfect Little Angels | Jeff |  |

| 2000 | Snow Day | Chuck Wheeler |  |
| 2001 | Candy from Strangers | David |  |
| 2002 | Slap Shot 2: Breaking the Ice  | Gordie Miller |  |
| 2002 | Bang Bang You're Dead | Brad Lynch |  |
| 2003 | Thanksgiving Family Reunion  | Jimmy Hodges |  |
| 2003 | Final Destination 2 | Evan Lewis |  |
| 2006 | Becoming Bardo  | Bardo |  |
| 2006 | I'll Always Know What You Did Last Summer  | Colby Patterson |  |
| 2007 | AVPR: Aliens vs Predator - Requiem  | Dale |  |
| 2008 | For Heaven's Sake | Young David |  |
| 2009 | Manslaughter | Josh |  |
เดลต้า อีเลคโทรนิคส์

| --- | --- |

ประเภท: บริษัท
ก่อตั้ง: ก่อตั้งเดือนเมษายน 1971, จัดระเบียบใหม่ 20 สิงหาคม 1975
ผู้ก่อตั้ง: Honorary Chairman: Bruce CH Cheng Chairman: Hai Ying Jun "Yancey" CEO: Cheng Ping
สำนักงานใหญ่: RueyKuang Road 186, Neihu District, Taipei (Business) Xingbang Road 1 31, Guishan District, Taoyuan, Taiwan
ผลิตภัณฑ์: ชิ้นส่วนอิเล็กโทรนิกส์
พนักงาน: กว่า 83,000 คน
เว็บไซต์: www.deltaww.com
บริษัท เดลต้า อีเลคโทรนิคส์ จำกัด (อังกฤษ: Delta Electronics) เป็นบริษัทผู้ผลิตอิเล็กโทรนิกส์สัญชาติไต้หวัน มีสำนักงานใหญ่ในกรุงไทเป ขึ้นชื่อสำหรับพัดลมอุตสาหกรรมและคอมพิวเตอร์ และอุปกรณ์สำหรับสับเปลี่ยนไฟฟ้า และผลิตรุ่นดัดแปลงของผลิตภัณฑ์ดังกล่าว
เดวิด เฮลฟ์ก็อต

เดวิด เฮลฟ์ก็อต (อังกฤษ: David Helfgott) เกิดเมื่อวันที่ 19 พฤษภาคม ค.ศ. 1947  เป็นนักเปียโนชาวออสเตรเลีย ผู้ที่ความสามารถในการเล่นเปียโน และ อาการโรคจิตเภทและอารมณ์แปรปรวน (Schizoaffective disorder) ชื่อเสียงของเขาเป็นที่รู้จักไปทั่วโลกจากผลงานภาพยนตร์เมื่อปี 1997 เรื่อง Shine ที่ทำให้นักแสดงนำ เจฟฟรีย์ รัช ได้รับรางวัลออสการ์สาขานักแสดงนำชายในปีนั้นไปครอง
เดวิด เฮลฟ์ก็อต เกิดที่เมืองเมลเบิร์นในครอบครัวชาวโปลิช-ยิว ต่อมาเมื่อเขาอายุได้ 5 ขวบ ได้ย้ายไปเมืองเพิร์ท ช่วงวัยรุ่นเขาได้ชนะการแข่งขัน ABC Instrumental and Vocal Competition ถึง 6 ครั้ง ต่อมาเขาเข้าเรียนดนตรีที่สถาบันดนตรีโรยัลคอลเลจที่กรุงลอนดอน กับไซริล สมิธ แต่แล้วเขาก็มีอาการป่วยทางจิตทำให้เขาเกือบจะกลับมาเล่นเปียโนอีกไม่ได้ จนกระทั่งการกลับมาอีกครั้งของเขาในการแสดงครั้งแรกในรอบ 12 ปีเมื่อปี 1984
ในปี 1997 เมื่อภาพยนตร์ที่มีเนื้อหาเกี่ยวกับชีวประวัติของเขาอย่าง Shine ออกฉายที่ทำให้เขามีชื่อเสียงขึ้น
แหล่งข้อมูลอื่น

เว็บไซต์อย่างเป็นทางการ
เดวิด ฮาร์เบอร์

| เดวิด ฮาร์เบอร์ |
| --- | --- |
ฮาร์เบอร์ในงาน San Diego Comic-Con ค.ศ. 2019
เกิด: เดวิด เคนเนธ ฮาร์เบอร์  (1975-04-10) 10 เมษายน ค.ศ. 1975 (49 ปี) ไวต์เพลนส์ รัฐนิวยอร์ก สหรัฐ
การศึกษา: Dartmouth College (BA)
อาชีพ: นักแสดง
ปีปฏิบัติงาน: ค.ศ. 1994–ปัจจุบัน
คู่สมรส: Lily Allen (สมรส 2020)
เดวิด เคนเนธ ฮาร์เบอร์ (อังกฤษ: David Kenneth Harbour; เกิด 10 เมษายน ค.ศ. 1975) เป็นนักแสดงชาวอเมริกัน ในช่วงที่แสดงผ่านจอ เวที และโทรทัศน์สามทศวรรษ เขาได้รับรางวัลหลายสาขา เช่น Screen Actors Guild Award และ Critics' Choice Television Award นอกจากนี้ยังเข้าชิง Primetime Emmy Award สองรางวัล Tony Award และ Golden Globe Award.
เขาเริ่มอาชีพการแสดงในการแสดงละครเชคสเปียร์ หลังเปิดตัวในบรอดเวย์เรื่องThe Rainmakerฉบับฟื้นฟูใน ค.ศ. 1999 เขาได้รับการเข้าชิงใน Tony Award จากการแสดงใน Who's Afraid of Virginia Woolf? เขาเปิดตัวในรายการโทรทัศน์ Law & Order และรับบทนักแสดงเสริมในภาพยนตร์อย่าง Brokeback Mountain (2005), Revolutionary Road (2008) และ Black Mass (2015) ก่อนจะเป็นที่รู้จักในระดับโลกจากการแสดงเป็นจิม ฮอปเปอร์ในรายการนิยายวิทยาศาสตร์ของเน็ตฟลิกซ์เรื่อง Stranger Things (2016–ปัจจุบัน) ซึ่งทำให้เขาได้รับ Critics' Choice Television Award เช่นเดียวกันกับการเข้าชิง Primetime Emmy Award 2 รางวัล ฮาร์เบอร์รับบทสมทบในภาพยนตร์ เช่น Brokeback Mountain (2005), Quantum of Solace (2008), The Green Hornet (2011), End of Watch (2012), The Equalizer (2014), Black Mass (2015) และ Suicide Squad (2559) เขารับบทตัวละครชื่อเดียวกับชื่อเรื่องในภาพยนตร์ซูเปอร์ฮีโร่เรื่อง Hellboy (2019)
แหล่งข้อมูลอื่น

เดวิด ฮาร์เบอร์ ที่อินเทอร์เน็ตมูวีเดตาเบส
เดวิด ฮาร์เบอร์ ที่อินเทอร์เน็ตบรอดเวย์ดาตาเบส
แม่แบบ:Iobdb name
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  สหรัฐ  เช็กเกีย  เนเธอร์แลนด์  โปแลนด์ 
ศิลปิน:  รางวัลเอมมี 
อื่น ๆ:  IdRef
เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน

| เดอะโมสออนะระเบิล มาร์ควิสแห่งมิลฟอร์ด ฮาเวน |
| --- | --- |

เกิด: เดวิด ไมเคิล เมานต์แบ็ตเทน 12 พฤษภาคม ค.ศ. 1919(1919-05-12) เอดินบะระ ประเทศสกอตแลนด์ สหราชอาณาจักร
เสียชีวิต: 14 เมษายน ค.ศ. 1970(1970-04-14) (50 ปี) ลอนดอน ประเทศอังกฤษ สหราชอาณาจักร
มีชื่อเสียงจาก: ผู้สืบเชื้อสายจาก สมเด็จพระราชินีนาถวิกตอเรีย
คู่สมรส: โรแมนนี ไพรซ์ เจนเน็ต เมอร์เซเดซ
บุตร: จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน ลอร์ดไอวาร์ เมานต์แบ็ตเทน
บิดามารดา: จอร์จ เมานต์แบ็ตเทน มาร์ควิสที่ 2 แห่งมิลฟอร์ด ฮาเวน นาเด็จดา เมานต์แบ็ตเทน มาร์เชอนิสแห่งมิลฟอร์ด ฮาเวน
เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน (อังกฤษ: David Mountbatten, 3rd Marquess of Milford Haven) เกิดเมื่อวันที่ 12 พฤษภาคม ค.ศ. 1919 เป็นบุตรชายของ จอร์จ เมานต์แบ็ตเทน มาร์ควิสที่ 2 แห่งมิลฟอร์ด ฮาเวน กับ นาเด็จดา เมานต์แบ็ตเทน มาร์เชอนิสแห่งมิลฟอร์ด ฮาเวน เขาเป็นนัดดาใน เจ้าชายลูทวิชแห่งบัทเทินแบร์ค เขาสืบเชื้อสายมาจาก สมเด็จพระราชินีนาถวิกตอเรีย จึงมีสิทธิ์ในการสืบราชบัลลังก์อังกฤษ มารดาของเขาสืบเชื้อสายมาจาก จักรพรรดินีโคลัสที่ 1 แห่งรัสเซีย นอกจากนี้เขาถือเป็นทายาทสายตรงของ เยกาเจรีนามหาราชินี หลังจากบิดาของเขาถึงแก่กรรมลงเมื่อวันที่ 8 เมษายน ค.ศ. 1938 เขาดำรงบรรดาศักดิ์เป็น มาร์ควิสที่ 3 แห่งมิลฟอร์ด ฮาเวน
ครอบครัวของเขาเติบโตที่ บาร์กเชอร์ ครอบครัวของเขาเป็นพระสหายสนิทของ เจ้าชายฟิลิป ดยุกแห่งเอดินบะระ เขายังมรส่วนร่วมในงานพระราชพิธีบรมราชาภิเษกสมรสของ สมเด็จพระราชินีนาถเอลิซาเบธที่ 2 แห่งสหราชอาณาจักร และ เจ้าฟ้าชายฟิลิป ดยุกแห่งเอดินบะระ หลังสงครามโลกครั้งที่สอง เขได้รับ เครื่องราชอิสริยาภรณ์จักรวรรดิบริติช
สมรส

เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน สมรสครั้งแรกกับ โรแมนนี ไพรซ์ เมื่อวันที่ 4 กุมภาพันธ์ ค.ศ. 1950 ก่อนจะหย่ากันอีกใน 4 ปีต่อมา ไม่มีบุตรด้วยกัน ต่อมา เขาได้สมรสครั้งที่ 2 กับ เจนเน็ต เมอร์เซเดซ เมื่อวันที่ 17 พฤศจิกายน ค.ศ. 1960 มีบุตรชาย 2 คน
จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน
ลอร์ดไอวาร์ เมานต์แบ็ตเทน
เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน เสียชีวิตลงเมื่อวันที่ 14 เมษายน ค.ศ. 1970 สิริอายุรวม 50 ปี บุตรชายคนโตของเขาสืบตำแหน่ง
เดวิด แกสคอยน์

| เดวิด แกสคอยน์ |
| --- | --- |


คู่สมรสผู้สำเร็จราชการแทนพระองค์นิวซีแลนด์
อยู่ในวาระ
เริ่มดำรงตำแหน่ง  28 กันยายน 2559
ก่อนหน้า: เจนนี แกลแดช
 
ข้อมูลส่วนบุคคล
เกิด: เดวิด เรนเดล คิงส์ตัน แกสคอยน์ 15 มกราคม พ.ศ. 2483 (84 ปี) นิวซีแลนด์
คู่สมรส: มาร์การ็ต ลูอีส คัมเบล แพตซี เรดดี
บุพการี: เคน แกสคอยน์ โดโรเธีย แกสคอยน์

เดวิด แกสคอยน์ หรือ เซอร์เดวิด แกสคอยน์ (อังกฤษ: David Gascoigne) เกิดเมื่อวันที่ 15 มกราคม 2483 เป็นบุตรชายของ เคน แกสคอยน์ และ โดโรเธีย แกสคอยน์ เมื่อเติบโตขึ้น เขาและครอบครัวได้ย้ายไปที่เบลเนม ทำให้เชาได้ศึกษา ณ วิทยาลัยมาร์ลบะระ ซึ่งเป็นโรงเรียนชายล้วน และจบการศึกษาระดับปริญญาที่ มหาวิทยาลัยวิกตอเรียแห่งวิลลิงตัน ในปี 2507 เขา เริ่มต้นอาชีพนักกฎหมายกับ เวนแตน และ เพสเซิน(ปัจจุบันคือ มินเตอร์ อิลซัน รูดด์ เวนเตส) ซึ่งเขาได้กลายเป็นประธานของหุ้นส่วนที่เชี่ยวชาญด้านกฎหมายของบริษัท
ต่อมาเขาทำหน้าที่เป็นประธานของมิตซูบิชินิวซีแลนด์ จำกัด นิวซีแลนด์ผลิตภาพยนตร์กองทุนและนิวซีแลนด์ Opera จำกัด นอกจากนี้เขายังทำหน้าที่เป็นประธานของทรานซ์พาวเวอร์ นิวซีแลนด์จำกัด จนถึงเดือนพฤศจิกายนปี 2550 และประธานสหกรณ์แบงค์ ลิมิเตด จนถึงวันที่ 1 เดือนเมษายน 2555 เขาทำหน้าที่เป็นคณะกรรมการของพิพิธภัณฑ์แห่งนิวซีแลนด์ Te Papa Tongarewa Gascoigne ดำรงตำแหน่งผู้อำนวยการ บริษัททรานซ์ พาวเวอร์ นิวซีแลนด์ ลิมิเตด ตั้งแต่วันที่ 27 ธันวาคม พ.ศ. 2543 ถึงวันที่ 31 ตุลาคม พ.ศ. 2550 โดยดำรงตำแหน่งกรรมการในSkycity Leisure Limited และ Mitsubishi Motors New Zealand Limited เขาเป็นทหนายความจนถึงปี 2552
สมรส

เขาได้สมรสครั้งแรกกับ มาร์การ็ต ลูอีส คัมเบล แต่ไม่มีบุตร ต่อมาได้หย่ากัน และแต่งงานใหม่กับ แพตซี เรดดี เมื่อปี 2559 ก่อนที่ภรรยาของเขาจะดำรงตำแหน่งผู้สำเร็จราชการแทนพระองค์นิวซีแลนด์ ไม่มีบุตร
เขามีตำแหนงเป็นเซอร์ จากการสมรส
เดลตาคอนเน็กชัน

| --- | --- |

ฐานการบิน: แอตแลนตา  บอสตัน  ดีทรอยต์  ลอสแอนเจลิส   มินนีแอโพลิส/เซนต์พอล   นครนิวยอร์ก–เจเอฟเค.  นครนิวยอร์ก–ลากวาร์เดีย  ซอลต์เลกซิตี  ซีแอตเทิล/ทาโคมา
สะสมไมล์: สกายไมล์
พันธมิตรการบิน: สกายทีม
ขนาดฝูงบิน: 328
จุดหมาย: 121
บริษัทแม่: เดลตาแอร์ไลน์
สำนักงานใหญ่:  ดัลลาส, รัฐเท็กซัส, สหรัฐ
เว็บไซต์: https://www.delta.com/
เดลตาคอนเน็กชัน (อังกฤษ: Delta Connection) เป็นชื่อที่ให้สายการบินท้องถิ่นใช้เพื่อให้บริการในเส้นทางระหว่างท่าอากาศยานหลักกับท่าอากาศยานชุมชน เป็นการเสริมเครือข่ายของเดลตาแอร์ไลน์ให้แข็งเกร่งยิ่งขึ้น
นอกจากนี้เดลตาแอร์ไลน์ ยังมีโรงเรียนฝึกสอนการบิน สถาบันเดลตาคอนเน็กชัน (Delta Connection Academy) ตั้งอยู่บริเวณท่าอากาศยานนานาชาติออร์แลนโดซานฟอร์ด ในเมืองซานฟอร์ด รัฐฟลอริดา เพื่อฝึกนักบินป้อนให้กับเดลตาแอร์ไลน์ เป็นหลัก และป้อนให้กับสายการบินอื่นๆอีกกว่า 30 สายการบินทั่วโลก
ผู้ให้บริการ > ผู้ให้บริการปัจจุบัน

เดลตาคอนเน็กชันมีการให้บริการโดยหลายสายการบิน ดังนี้
เอนเดฟเวอร์แอร์
รีพับบลิคแอร์เวย์
สกายเวสต์แอร์ไลน์
ผู้ให้บริการ > ผู้ให้บริการในอดีต

คอมแอร์
ชัตเทิลอเมริกา
โชโตโกวแอร์ไลน์
บิกสกายแอร์ไลน์
ฟรีดอมแอร์ไลน์
แอตแลนติกเซาเวสต์แอร์ไลน์
ฝูงบิน > ฝูงบินปัจจุบัน

ณ เดือนมีนาคม ค.ศ. 2024 เดลตาคอนเน็กชันมีเครื่องบินประจำการในฝูงบินดังนี้:
| ผู้ให้บริการ | เครื่องบิน | ประจำการ | คำสั่งซื้อ | ผู้โดยสาร> F | ผู้โดยสาร> Y+ | ผู้โดยสาร> Y | ผู้โดยสาร> รวม | หมายเหตุ | อ้างอิง |
| --- | --- | --- | --- | --- | --- | --- | --- | --- | --- |
| เอนเดฟเวอร์แอร์ | บอมบาร์ดิเอร์ ซีอาร์เจ700 | 18 | — | 9 | 16 | 44 | 69 |  |  |
| เอนเดฟเวอร์แอร์ | บอมบาร์ดิเอร์ ซีอาร์เจ900 | 7 | — | 12 | 20 | 38 | 70 |  |  |
| เอนเดฟเวอร์แอร์ | บอมบาร์ดิเอร์ ซีอาร์เจ900 | 116 | — | 12 | 20 | 44 | 76 |  |  |
| เอนเดฟเวอร์แอร์ | เอ็มบราเออร์ อี175 | 1 | — | 12 | 20 | 44 | 76 |  |  |
| รีพับบลิคแอร์เวย์ | เอ็มบราเออร์ อี170 | 7 | — | 9 | 12 | 48 | 69 | ทั้งหมดจะถูกโอนย้ายไปยังอเมริกันอีเกิล |  |
| รีพับบลิคแอร์เวย์ | เอ็มบราเออร์ อี175 | 46 | — | 12 | 20 | 44 | 76 |  |  |
| สกายเวสต์แอร์ไลน์ | บอมบาร์ดิเอร์ ซีอาร์เจ700 | 9 | — | 9 | 16 | 44 | 69 |  |  |
| สกายเวสต์แอร์ไลน์ | บอมบาร์ดิเอร์ ซีอาร์เจ900 | 13 | — | 12 | 20 | 38 | 70 |  |  |
| สกายเวสต์แอร์ไลน์ | บอมบาร์ดิเอร์ ซีอาร์เจ900 | 24 | — | 12 | 20 | 44 | 76 |  |  |
| สกายเวสต์แอร์ไลน์ | เอ็มบราเออร์ อี175เอสซี | 37 | — | 12 | 20 | 38 | 70 |  |  |
| สกายเวสต์แอร์ไลน์ | เอ็มบราเออร์ อี175 | 46 | 3 | 12 | 20 | 44 | 76 |  |  |
| รวม | รวม | 328 | 3 |  |  |  |  |  |  |
เดลตาคอนเน็กชันมีอายุฝูงบินเฉลี่ย 12.3 ปี
ดูเพิ่ม

เดลตาแอร์ไลน์
แหล่งข้อมูลอื่น

เดลต้า แอร์ไลน์ (อังกฤษ)
สกายเวสต์ เก็บถาวร 2007-04-08 ที่ เวย์แบ็กแมชชีน (อังกฤษ)
สถาบันเดลต้าคอนเนคชั่น เก็บถาวร 2021-05-12 ที่ เวย์แบ็กแมชชีน (อังกฤษ)
สมเด็จพระบรมราชมาตามหัยิกาเธอ กรมพระยาสุดารัตน์ราชประยูร

| สมเด็จพระบรมราชมาตามหัยยิกาเธอ กรมพระยาสุดารัตนราชประยูร |
| --- | --- |
พระองค์เจ้าชั้นเอก

ผู้สำเร็จราชการฝ่ายใน
รัชสมัย: พระบาทสมเด็จพระจุลจอมเกล้าเจ้าอยู่หัว

พระราชสมภพ: 8 ธันวาคม พ.ศ. 2361
สวรรคต: 17 สิงหาคม พ.ศ. 2439 (77 ปี)
ราชวงศ์: จักรี
พระบิดา: พระบาทสมเด็จพระนั่งเกล้าเจ้าอยู่หัว
พระมารดา: เจ้าจอมมารดาทรัพย์ ในรัชกาลที่ 3​
สมเด็จพระบรมราชมาตามหัยยิกาเธอ กรมพระยาสุดารัตนราชประยูร มีพระนามเดิมว่า หม่อมเจ้าหญิงละม่อม (8 ธันวาคม พ.ศ. 2361 - 17 สิงหาคม พ.ศ. 2439) เป็นพระราชธิดาในพระบาทสมเด็จพระนั่งเกล้าเจ้าอยู่หัว พระราชสมภพแต่เจ้าจอมมารดาทรัพย์  เมื่อวันอังคาร ขึ้น 11 ค่ำ เดือนอ้าย ปีขาล ตรงกับวันที่ 8 ธันวาคม พ.ศ. 2361 สวรรคตเมื่อวันจันทร์ ขึ้น 9 ค่ำ เดือน 9 ปีวอก ตรงกับวันที่ 17 สิงหาคม พ.ศ. 2439 สิริพระชันษาได้ 77 ปี
พระราชประวัติ

สมเด็จพระบรมราชมาตามหัยยิกาเธอ กรมพระยาสุดารัตนราชประยูร เป็นพระขนิษฐาร่วมพระราชชนนีเดียวกับสมเด็จพระบรมราชมาตามหัยกาเธอ กรมหมื่นมาตยาพิทักษ์ พระราชบิดาในสมเด็จพระเทพศิรินทราบรมราชินี จึงทรงมีศักดิ์เป็นพระราชปิตุจฉา (อาหญิง) ในสมเด็จพระเทพศิรินทราบรมราชินี
เมื่อพระบาทสมเด็จพระจุลจอมเกล้าเจ้าอยู่หัว ยังทรงดำรงพระบรมราชอิสสริยยศเป็น สมเด็จเจ้าฟ้าจุฬาลงกรณ์ มีพระชนมายุได้ 8 พรรษา สมเด็จพระเทพศิรินทราบรมราชินีได้เสด็จสวรรคตเมื่อวันที่ 9 กันยายน พ.ศ. 2404 พระองค์เจ้าละม่อมก็ได้ทรงเลี้ยงดูพระองค์ พร้อมด้วยพระขนิษฐา และพระอนุชา ทุกพระองค์
พระบาทสมเด็จพระจุลจอมเกล้าเจ้าอยู่หัว ทรงเคารพสมเด็จฯ กรมพระยาสุดารัตนราชประยูร และยกย่องเสมอพระราชชนนี ทรงออกพระนามว่า เสด็จยาย  และโปรดให้พระราชโอรสพระธิดาออกพระนามว่า ทูลกระหม่อมย่า ทรงสถาปนาพระองค์เจ้าละม่อมเป็น พระเจ้าราชวรวงศ์เธอ กรมพระสุดารัตนราชประยูร เมื่อ พ.ศ. 2411 และในวันที่ 1 มกราคม พ.ศ. 2416 ทรงเลื่อนเป็น พระเจ้าบรมมหัยยิกาเธอ กรมสมเด็จพระสุดารัตนราชประยูร เพราะได้ทำนุบำรุงพระบาทสมเด็จพระจุลจอมเกล้าเจ้าอยู่หัวมาแต่ยังทรงพระเยาว์ และเป็นผู้ได้สำเร็จราชการในพระบรมมหาราชวังฝ่ายใน  ชาววังออกพระนามพระองค์ว่า ทูลกระหม่อมแก้ว
พระเจ้าบรมมหัยยิกาเธอ กรมสมเด็จพระสุดารัตนราชประยูร ประชวรด้วยพระโรคชรามาช้านาน จนวันที่ 17 สิงหาคม พ.ศ. 2439 พระอาการทรุดลง พระบาทสมเด็จพระจุลจอมเกล้าเจ้าอยู่หัวจึงเสด็จไปเฝ้าที่พระตำหนัก จนพระเจ้าบรมมหัยยิกาเธอสิ้นพระชนม์ในเวลาเช้า 4 โมง 34 นาที โปรดให้อัญเชิญพระศพมาบำเพ็ญพระกุศล ณ พระที่นั่งดุสิตมหาปราสาท ประดิษฐานบนแว่นฟ้า 3 ชั้น ประกอบพระโกศทองใหญ่ ภายใต้เศวตฉัตร 5 ชั้น และในวันที่ 25 สิงหาคม ศกนั้น ก็ทรงพระกรุณาโปรดเกล้าฯ ให้สถาปนาพระเกียรติยศ โดยพระราชทานเศวตฉัตร 7 ชั้น และให้ใช้คำว่า "สวรรคต" เสมอด้วยสมเด็จพระบรมราชชนนี และทรงพระกรุณาโปรดเกล้าฯ ให้บรรจุพระอังคารใต้ฐานพระธรรมจักร ณ วัดเบญจมบพิตรดุสิตวนารามราชวรวิหาร
ต่อมาพระบาทสมเด็จพระมงกุฎเกล้าเจ้าอยู่หัว ทรงออกพระนามว่า สมเด็จพระเจ้าบรมปัยยิกาเธอ กรมพระยาสุดารัตนราชประยูร
พระเกียรติยศ

| ธรรมเนียมพระยศของ สมเด็จพระเจ้าบรมราชมาตามหัยิกาเธอ กรมพระยาสุดารัตน์ราชประยูร |
| --- | --- |
ธงประจำพระอิสริยยศ
การทูล: ใต้ฝ่าละอองพระบาท
การแทนตน: ข้าพระพุทธเจ้า
การขานรับ: พะย่ะค่ะ/เพคะ
พระเกียรติยศ > พระอิสริยยศ

หม่อมเจ้าหญิงละม่อม (8 ธันวาคม พ.ศ. 2361 - 21 กรกฎาคม พ.ศ. 2367)
พระเจ้าลูกเธอ พระองค์เจ้าละม่อม (21 กรกฎาคม พ.ศ. 2367 - 2 เมษายน พ.ศ. 2394)
พระเจ้าราชวรวงศ์เธอ พระองค์เจ้าละม่อม (2 เมษายน พ.ศ. 2394 - 9 พฤศจิกายน พ.ศ. 2411)
พระเจ้าราชวรวงศ์เธอ กรมพระสุดารัตนราชประยูร (9 พฤศจิกายน พ.ศ. 2411 - พ.ศ. 2416)
พระเจ้าบรมมหัยยิกาเธอ กรมสมเด็จพระสุดารัตนราชประยูร (1 มกราคม พ.ศ. 2416 - เมษายน พ.ศ. 2453)
สมเด็จพระเจ้ามหัยยิกาเธอ กรมพระยาสุดารัตนราชประยูร (เมษายน พ.ศ. 2453 - พ.ศ. 2455)
สมเด็จพระเจ้าบรมปัยยิกาเธอ กรมพระยาสุดารัตนราชประยูร (พ.ศ. 2455)
สมเด็จพระบรมราชมาตามหัยยิกาเธอ กรมพระยาสุดารัตนราชประยูร (เฉลิมพระนามหลังจากสวรรคต)
พระเกียรติยศ > เครื่องราชอิสริยาภรณ์

พ.ศ. 2425 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
ไตรลักษณ์

ไตรลักษณ์ เป็นธรรมะที่ทำให้เป็นพระอริยะ (อริยกรธรรม) แปลว่า ลักษณะ 3 ประการ หมายถึงสามัญลักษณะ คือ กฎธรรมดาของสรรพสิ่งทั้งปวง อันได้แก่ อนิจจลักษณะ ลักษณะไม่เที่ยง มีการแปรเปลี่ยนไปเป็นธรรมดา ทุกขลักษณะ ลักษณะทนอยู่ตลอดไปไม่ได้  ถูกบีบคั้นด้วยอำนาจของธรรมชาติทำให้ทุกสิ่งไม่สามารถทนอยู่ในสภาพเดิมได้ตลอดไป และ อนัตตลักษณะ ลักษณะไม่สามารถบังคับบัญชาให้เป็นไปตามต้องการได้ เช่น ไม่สามารถบังคับให้ชีวิตยั่งยืนอยู่ได้ตลอดไป ไม่สามารถบังคับจิตใจให้เป็นไปตามปรารถนา ความมิใช่ตัวตน เป็นต้น ไตรลักษณ์ คือ การเกิดขึ้น ตั้งอยู่ และ ดับไป ทุกสิ่งในโลกนี้ ล้วนแล้วอยู่ใน กฎไตรลักษณ์
บทวิเคราะห์ศัพท์

ไตรลักษณ์ แปลว่า "ลักษณะ 3 อย่าง" หมายถึงสามัญลักษณะ หรือลักษณะที่เสมอกัน หรือข้อกำหนด หรือสิ่งที่มีประจำอยู่ในตัวของสังขารทั้งปวงเป็นธรรมที่พระพุทธเจ้าได้ตรัสรู้ 3 อย่าง ได้แก่
อนิจจตา (อนิจจลักษณะ) - อาการไม่เที่ยง อาการไม่คงที่ อาการไม่ยั่งยืน อาการที่เกิดขึ้นแล้วเสื่อมและสลายไป อาการที่แสดงถึงความเป็นสิ่งไม่เที่ยงของขันธ์
ทุกขตา (ทุกขลักษณะ) - อาการเป็นทุกข์ อาการที่ถูกบีบคั้นด้วยการเกิดขึ้นและสลายตัว อาการที่กดดัน อาการฝืนและขัดแย้งอยู่ในตัว เพราะปัจจัยที่ปรุงแต่งให้มีสภาพเป็นอย่างนั้นเปลี่ยนแปลงไป จะทำให้คงอยู่ในสภาพนั้นไม่ได้ อาการที่ไม่สมบูรณ์ มีความบกพร่องอยู่ในตัว อาการที่แสดงถึงความเป็นทุกข์ของขันธ์
อนัตตา (อนัตตลักษณะ) - อาการของอนัตตา อาการของสิ่งที่ไม่ใช่ตัวตน อาการที่ไม่มีตัวตน อาการที่แสดงถึงความไม่ใช่ใคร ไม่ใช่ของใคร ไม่อยู่ในอำนาจควบคุมของใคร อาการที่แสดงถึงไม่มีตัวตนที่แท้จริงของมันเอง อาการที่แสดงถึงความไม่มีอำนาจแท้จริงในตัวเลย อาการที่แสดงถึงความด้อยสมรรถภาพโดยสิ้นเชิง ไม่มีอำนาจกำลังอะไร ต้องอาศัยพึ่งพิงสิ่งอื่น ๆ มากมายจึงมีขึ้นได้
ลักษณะ 3 อย่างนี้ เรียกอีกอย่างหนึ่งว่า สามัญญลักษณะ คือ ลักษณะที่มีเสมอกันแก่สังขารทั้งปวง และเรียกอีกอย่างหนึ่งว่า ธรรมนิยาม คือกฎธรรมดา หรือข้อกำหนดที่แน่นอนของสังขาร
คำว่า ไตรลักษณ์ นี้มาจากภาษาบาลีว่า "ติลกฺขณ" มีการวิเคราะห์ศัพท์ดังต่อไปนี้
ติ แปลว่า สาม, 3
ลกฺขณ แปลว่า เครื่องทำสัญลักษณ์, เครื่องกำหนด, เครื่องบันทึก, เครื่องทำจุดสังเกต, ตราประทับ เปรียบได้กับภาษาอังกฤษในคำว่า Marker
ติลกฺขณ จึงแปลว่า "เครื่องกำหนด 3 อย่าง" ในแง่ของความหมายแล้ว ตามคัมภีร์จะพบได้ว่า มีธรรมะที่อาจหมายถึง ติลกฺขณ อย่างน้อย 2 อย่าง คือ สามัญญลักษณะ 3 และ สังขตลักษณะ 3 ในคัมภีร์ชั้นฎีกา พบว่ามีการอธิบายเพื่อแยกลักษณะทั้ง 3 แบบนี้ออกจากกันอยู่ด้วย ส่วนในที่นี้ก็คงหมายถึงสามัญญลักษณะตามศัพท์ว่า ติลกฺขณ นั่นเอง
อนึ่ง นักอภิธรรมชาวไทยนิยมเรียกคำว่า สังขตลักษณะ โดยใช้คำว่า "อนุขณะ 3" คำนี้มีที่มาไม่ชัดเจนนัก เนื่องจากยังไม่พบในอรรถกถาและฎีกาของพระพุทธโฆสาจารย์และพระธรรมปาลาจารย์ และที่พบใช้ก็เป็นความหมายอื่น อาจเป็นศัพท์ใหม่ที่นำมาใช้เพื่อให้สะดวกต่อการศึกษาก็เป็นได้ อย่างไรก็ตาม โดยความหมายแล้วคำว่าอนุขณะนั้นก็ไม่ได้ขัดแย้งกับคัมภีร์รุ่นเก่าแต่อย่างใด
สามัญลักษณะ

สามัญญลักษณะ 3 หมายถึง  เครื่องกำหนดที่มีอยู่ทั่วไปในสังขารทั้งหมด ได้แก่ อนิจจลักษณะ - เครื่องกำหนดความไม่เที่ยงแท้, ทุกขลักษณะ - เครื่องกำหนดความบีบคั้น, อนัตตลักษณะ - เครื่องกำหนดความไม่ใช่ตัวตน
สามัญญลักษณะ ยังมีชื่อเรียกอีกว่า ธรรมนิยาม คือ กฎแห่งธรรม หรือ ข้อกำหนดที่แน่นอนของสังขาร
อนึ่ง ควรทราบว่า อนิจฺจํ กับ อนิจฺจตา เป็นต้น เป็นศัพท์ที่ใช้คนละความหมายกัน